ELVIS

Virtuali biblioteka ELVIS – Lietuvos aklųjų bibliotekos (LAB) garsinių knygų platforma, elektroninių leidinių valdymo informacinė sistema, skirta centralizuotai kaupti, tvarkyti ir teikti garsinius ir kitus skaitmeninio formato leidinius vartotojams, negalintiems skaityti įprasto spausdinto teksto dėl sensorinių (aklumo, silpnaregystės), fizinių funkcijų, raidos, kompleksinių sutrikimų ir kitų įgimtų ar įgytų sveikatos sutrikimų bei mokymosi sunkumų. ELVIS prieinama internete nemokamai.https://www.svietimonaujienos.lt/pradeda-veikti-atnaujinta-virtuali-biblioteka-elvis-daugiausia-garsiniu-leidiniu-turinti-platforma-lietuvoje/ 

 Fondas 
ELVIS saugomi Lietuvos aklųjų bibliotekos turimi garsiniai ir kiti skaitmeninio formato leidiniai: garsinės knygos ir žurnalai, BRF formato leidiniai, DAISY knygos, filmai su garsiniu vaizdavimu, tekstiniai dokumentai, suskaitmeninti leidiniai iš senųjų analoginių formatų.https://www.tv3.lt/naujiena/gyvenimas/lietuvos-akluju-bibliotekos-misija-kulturos-ir-informacijos-prieinamumas-n1025384 Tai yra daugiau nei 13 tūkstančių pavadinimų leidinių.https://www.atspindziai.lt/startuoja-atnaujinta-biblioteka-elvis-daugiausia-garsiniu-leidiniu-turinti-platforma

Leidinius galima skaityti, klausytis svetainėje (tam yra įdiegtas grotuvas) arba atsisiųsti į asmeninius kompiuterius ar mobiliuosius įrenginius.https://www.epaslaugos.lt/portal/citizen/service/21221/61784  Sistema suteikia vartotojams papildomų galimybių: prenumeruoti personalizuotus naujienlaiškius, vertinti ir komentuoti leidinius, teikti pageidavimus dėl leidžiamų leidinių, siūlyti naujus skaitovus, bendrauti su kitais vartotojais, administracija.http://www.esparama.lt/esf-produktai?id=090bdd53801c4c4c 

 Istorija 
2010 m. Lietuvos aklųjų biblioteka pradėjo vykdyti Europos regioninės plėtros fondo ir Lietuvos Respublikos valstybės biudžeto lėšomis finansuojamą projektą „Virtuali aklųjų biblioteka“.https://epale.ec.europa.eu/lv/node/6027  Projekto metu, 2012 m., sukurta informacinė sistema ELVIS, siekiant išsaugoti ir populiarinti lietuvių kultūrą ir gerinant elektroninių leidinių prieinamumą regos ar kitą negalią, dėl kurios negali skaityti įprasto formato leidinių, turintiems žmonėms.http://www.news.lt/Mokslas-svietimas/Sutrikusios-regos-zmonems---naujos-skaitymo-galimybes.im?id=331653&f=c&p=27 Projekto metu LAB papildomai išleido 250 pavadinimų garsinių leidinių, 10 mokslinio formato leidinių, suskaitmenino 450 pavadinimų senuosiuose formatuose įrašytų leidinių.https://ivpk.lrv.lt/lt/naujienos/sukurta-virtuali-akluju-biblioteka 

2018 m. Lietuvos aklųjų biblioteka pradėjo vykdyti iš Europos Sąjungos struktūrinių fondų lėšų bendrai finansuojamą projektą „MoBiLait: mokymosi galimybių atvėrimas žmonėms, negalintiems skaityti įprasto spausdinto teksto“.https://lrkm.lrv.lt/uploads/lrkm/documents/files/IIF_valdymo_koncepcija.pdf  Projekto tikslas – padidinti paslaugų, skirtų žmonėms, negalintiems skaityti įprasto formato teksto, prieinamumą organizuojant jų informacinį aptarnavimą bei aprūpinimą savišvietai ir studijoms reikalingais leidiniais per Lietuvos bibliotekų tinklą. Įgyvendinus projektą atnaujinta Lietuvos aklųjų bibliotekos virtuali biblioteka ELVIS bei išleisti 600 mokslui bei savišvietai skirti leidiniai.https://www.vdu.lt/cris/cris/project/pj00199?&locale=lt 

 Vartotojai 
Registruojantis ELVIS sistemoje tinka neįgaliojo pažymėjimas (tik reikia patikslinti negalios pobūdį), Neįgalumo ir darbingumo nustatymo tarnybos (NDNT) sprendimas dėl neįgalumo lygio, darbingumo lygio arba specialiųjų poreikių lygio nustatymo, šeimos gydytojo ar logopedo pažyma (logopedas gali išduoti pažymą ir suaugusiam disleksiją turinčiam asmeniui!), taip pat – pedagoginės psichologinės tarnybos išvada. Galimi ir kiti dokumentai.https://www.svietimonaujienos.lt/pradeda-veikti-atnaujinta-virtuali-biblioteka-elvis-daugiausia-garsiniu-leidiniu-turinti-platforma-lietuvoje/ 

ELVIS gali naudotis ir sveiki asmenys, tačiau jiems taikomi garsinių ir DAISY formatu leidinių apribojimai. Prieinami tik autorių teisėmis neapsaugoti leidiniai – tiflologiniai leidiniai ir leidiniai moksleiviams pagal Ugdymo plėtotės centro projektą.

 Šaltiniai 

 Nuorodos 
 Bibliotekos svetainė 

Kategorija:Bibliotekos